Document ID: 32004R2120

REGOLAMENT TAL-KUMMISSJONI (KE) Nru 2120/2004
ta’ l-10 ta’ Diċembru 2004
li jemenda r-Regolament (KE) Nru 2729/2000 li jistabbixxi regoli ddettaljati ta' implimentazzoni għall-kontrolli fis-settur tal-inbid
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1493/1999 tas-17 ta' Mejju 1999 dwar l-organizzazzjoni komuni tas-suq tal-inbid (1), u b'mod partikolari l-Artikolu 72(4) tiegħu,
Billi:
(1)
It-tieni subparagrafu tal-Artikolu 11(2) tar-Regolament tal-Kummissjoni (KE) Nru 2729/2000 (2) jiddetermina l-għadd minimu ta' kampjuni li għandhom jittieħdu kull sena għall-ġabra tad-dejta analitika kif provdut fl-Artikolu 10 ta' dak ir-Regolament. Wara d-dħul tar-Repubblika Ċeka, Ċipru, l-Ungerija, Malta, is-Slovenja u s-Slovakkja, l-għadd ta' kampjuni li għandhom jittieħdu għal dawn il-pajjiżi għandu jiġi ddeterminat.
(2)
L-Artikolu 12 jiddetermina l-għadd ta' analiżijiet li għandhom isiru miċ-Ċentru Konġunt tar-Riċerka (ĊKR), inklużi l-analiżijiet tal-kampjuni mill-Istati Membri li għadhom mhumiex mgħammrin. Għandu jiġi stabbilit perjodu tranżizzjonali li jipprovdi għat-twaqqif u l-organizzazzjoni ta' laboratorji iżotopiċi profiċjenti f’dawk l-Istati Membri.
(3)
L-Annessi I, II u III tar-Regolament (KE) Nru 2729/2000 ifasslu struzzjonijiet preċiżi għall-proċess, l-analiżi u r-rappurtar tal-kampjuni. Fid-dawl tal-esperjenza u l-progress tekniku, dawk l-instruzzjonijiet għandhom jiġu aġġornati.
(4)
Ir-Regolament (KE) Nru 2729/2000 għandu jiġi emendat skont dan.
(5)
Il-miżuri pprovduti f'dan ir-Regolament huma skont tal-Kumitat tal-Ġestjoni tal-Inbid,
ADOTTAT DAN IR-REGOLAMENT:
Artikolu 1
Ir-Regolament (KE) Nru 2729/2000 huwa emendat kif ġej:
(1)
Fl-Artikolu 11(2), it-tieni subparagrafu għandu jinbidel b’dan li ġej:
“In-numru tal-kampjuni li jridu jittieħdu ta' kull sena għall-ġabra ta’ dejta għandu jkun ta' mill-inqas:
-
20 kampjun fir-Repubblika Ċeka,
-
200 kampjun fil-Ġermanja,
-
50 kampjun fil-Greċja,
-
200 kampjun fi Spanja,
-
400 kampjun fi Franza,
-
400 kampjun fl-Italja,
-
10 kampjuni f’Ċipru,
-
4 kampjuni fil-Lussemburgu,
-
50 kampjun fl-Ungerija,
-
4 kampjuni f’Malta,
-
50 kampjun fl-Awstrija,
-
50 kampjun fil-Portugal,
-
20 kampjun fis-Slovenja,
-
15-il kampjun fis-Slovakkja,
-
4 kampjuni fir-Renju Unit.”
(2)
Fl-Artikolu 12(1), l-ewwel sentenza għandha tinbidel bit-test li ġej:
“Għal perjodu li jintemm fil-31 ta’ Lulju 2008, sakemm ikun stabbilit it-tagħmir analitiku adegwat, Stati Membri li jipproduċu l-inbid li mhumiex mgħammrin biex iwettqu analiżi iżotopika għandhom jibagħtu l-kampjuni tagħhom tal-inbid liċl-ĊKR għall-analiżi.”
(3)
L-Anness I għandu jinbidel bit-test fl-Anness I għal dan ir-Regolament.
(4)
L-Anness II għandu jinbidel bit-test tal-Anness II għal dan ir-Regolament.
(5)
L-Anness III għandu jinbidel bit-test tal-Anness III għal dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara dik tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 10 ta’ Diċembru 2004.

Labels: 7
15
17
6